Agent Carter

Marvel's Agent Carter, eller kun Agent Carter, er en amerikansk superhelt- og eventyrserie som gikk på ABC fra 2015 til 2016. Serien var skapt av Christopher Markus og Stephen McFeely og ble inspirert av superheltfilmene Captain America: The First Avenger og Captain America: The Winter Soldier, samt kortfilmen Agent Carter. Serien inngår som en del av Marvel Cinematic Universe (MCU), og deler historie med de gjeldende filmene. Agent Carter er produsert av ABC Studios, Marvel Television og F&B Fazekas & Butters, med Tara Butters, Michele Fazekas og Chris Dingess som produksjonsledere.

TV-serien handler om Marvel-figuren Peggy Carter, som må balansere arbeidet som en hemmelig S.H.I.E.L.D.-agent med det å være en singel kvinne i 40-tallets USA. Skuespilleren Hayley Atwell gjentar rollen som Peggy fra Captain America-filmene og kortfilmen med samme navn. Arbeidet på en TV-serie som ble inspirert av denne kortfilmen begynte i september 2013, og Atwell ble bekreftet i hovedrollen i januar 2014. I mai 2014 fikk de grønt lys, og James D'Arcy, Chad Michael Murray og Enver Gjokaj ble gitt ulike biroller. Serien introduserer opphavet til flere av figurene i Marvel-universet, og bringer tilbake flere av figurene i Agent Carter-kortfilmen. Serien ble sendt mens Marvel-serien Agents of S.H.I.E.L.D. hadde sendepause. 

Til tross for lave seertall fikk den første sesongen god kritikk av kritikere. Nettsiden Rotten Tomatoes kalkulerer med at 95 % av 42 anmeldelser er positive, og ifølge siden er kritikernes konsensus som følgende: «Med fokuset rettet mot Peggy Carter som en person fremfor en actionhelt, blir Marvel's Agent Carter en seirende, stilig drama med utbrudd av spenning og en undertone med frekke morsomheter.» Sesongen har en tilsvarende poengsum på 73 % på Metacritic. Agent Carter ble nominert til tre Saturn Awards under utdelingen i 2015: beste superheltserie, beste kvinnelige hovedrolle i en TV-serie (Atwell) og beste gjesterolle i en TV-serie (Dominic Cooper). Den vant imidlertid ingen av dem. TV-seriens andre sesong ble den siste.

 Medvirkende 
 Hovedroller 
 Hayley Atwell som Peggy Carter
 James D'Arcy som Edwin Jarvis
 Chad Michael Murray som Jack Thompson
 Enver Gjokaj som Daniel Sousa
 Shea Whigham som Roger Dooley
 Wynn Everett som Whitney Frost
 Reggie Austin som Jason Wilkes

 Biroller 
 Dominic Cooper som Howard Stark
 Lyndsy Fonseca som Angie Martinelli
 Kyle Bornheimer som Ray Krzeminski
 Meagen Fay som Miriam Fry
 Bridget Regan som Dottie Underwood
 Ralph Brown som Johann Fennhoff
 Currie Graham som Calvin Chadwick
 Lotte Verbeek som Ana Jarvis

 Gjesteroller 
 Costa Ronin som Anton Vanko
 Neal McDonough som Timothy «Dum Dum» Dugan
 Toby Jones som Arnim Zola

 Episoder 
 Sesong 1 
 Nr. Tittel Regi Manus Først sendt1  «Now is Not the End»  Louis D'Esposito  Christopher Markus og Stephen McFeely  2  «Bridge and Tunnel»  Joseph V. Russo  Eric Pearson  3  «Time and Tide»  Scott Winant  Andi Bushell  4  «The Blitzkrieg Button»  Stephen Cragg  Brant Englestein  5  «The Iron Ceiling»  Peter Leto  Jose Molina  6  «A Sin to Err»  Stephen Williams  Lindsey Allen  7  «Snafu»  Vincent Misiano  Chris Dingess  8  «Valediction»  Christopher Misiano  Michele Fazekas og Tara Butters  

 Sesong 2 
 Nr. Tittel Regi Manus Først sendt9  «The Lady in the Lake»  Lawrence Trilling  Brant Englestein  10  «A View in the Dark»  Lawrence Trilling  Eric Pearson og Lindsey Allen  11  «Better Angels»  David Platt  Jose Molina  12  «Smoke & Mirrors»  David Platt  Sue Chung  13  «The Atomic Job»  Craig Zisk  Lindsey Allen  14  «Life of the Party»  Craig Zisk  Eric Pearson  15  «Monsters»  Metin Hüseyin  Brandon Easton  16  «The Edge of Mystery»  Metin Hüseyin  Brant Englestein  17  «A Little Song and Dance»  Jennifer Getzinger  Michele Fazekas, Tara Butters og Chris Dingess  18  «Hollywood Ending»  Jennifer Getzinger  Michele Fazekas, Tara Butters og Chris Dingess  

 Referanser 

 Eksterne lenker 


Kategori:TV-serier i Marvel Cinematic Universe
Kategori:Eventyrserier fra USA
Kategori:Actionserier fra USA
Kategori:Fantasyserier fra USA
Kategori:Science fiction-TV-serier fra USA
Kategori:TV-produksjoner på ABC
Kategori:TV-produksjoner fra USA, fra 2010-årene